als_Latn dik_Latn ron_Latn
Ish-administratori i OSHEE-se, (Operatori i Shpërndarjes së Energjisë Elektrike) Arben Seferaj ndërsa shprehu sot se shkaku i dorëheqjes së tij nga detyra lidhet me arsye familjare, paraqiti punën e kryer gjatë drejtimit të tij në OSHEE, ku u rritën ndjeshëm arkëtimet e energjisë së faturar.
Sipas tij, aktiviteti i OSHEE në 10 muajt Janar-Tetor shënoi përmirësim të jashtëzakonshëm në krahasim me vitin 2013.
“Kemi kursyer rreth 10.1 miliard lekë, duke patur humbje prej vetëm 5.1 miliard Lekë, në krahasim me 15.2 miliard lekë në 2013. Të ardhurat e realizuara janë rreth 5.3 miliard lekë më shumë, pjesa kryesore nga shitja e energjisë si pasojë e uljes së ndjeshme të humbjes ne rrjet nga 47 % në 38,3%, duke shitur rreth 3.1 miliard Lekë më shumë. Tejkalimi në të ardhurat e tjera vjen kryesisht nga arkëtimi i kamat-vonesave”, tha sot për median Seferaj.
Ai tha gjithashtu se “me uljen e shpenzimeve kemi kursyer rreth 4.8 miliard lekë në krahasim me vitin 2013″.
Duke paraqitur gjendjen e kompanisë, ish-drejtuesi i saj tha se, shpenzimet për energji dhe transmetim janë 451 milion lekë më pak duke marrë parasysh edhe efektin e cmimit prej 1,941 milion lekë si rezultat i blerjes nga KESH-i të energjisë me çmim eksporti në periudhën Prill – Qershor 2013″.
Ai gjithashtu argumentoi se tejkalimi në shpenzimet operative lidhet me gjobat nga organet tatimore për mospagim të tatim-fitimit të vitit 2013.
Për humbjet në rrjet si një nga pikat e dobëta të punës për OSHEE-në, Seferaj deklaroi se “nga 47% që ishte niveli i humbjeve në Janar 2013, arritëm ta reduktonim me gati 9% dhe sot, niveli mesatar vjetor i humbjeve shenon 38.3 %”.
als_Latn als_Latn als_Latn als_Latn als_Latn als_Latn als_Latn